**NAVODILA AVTORJEM STROKOVNIH PRISPEVKOV ZA OBJAVO V ZBORNIKU NACIONALNE KONFERENCE UČENJE Z VESOLJEM**

V okviru nacionalnih konferenc Učenje z vesoljem bomo vsako leto pripravili **zbornik**, v katerem bodo objavljeni vsi prispevki, predstavljeni na konferenci.

Udeleženci, ki na konferenci **želite sodelovati s prispevkom**, do 31. 5. pošljete prispevek v obliki strokovnega članka v pregled komisiji na naslov:[**esero@csod.si**](mailto:esero@csod.si)

O ustreznosti predlogov prispevkov bo odločala komisija v okviru pisarne ESERO Slovenija. Prijavitelji bodo o možnosti udeležbe s prispevkom obveščeni do 10. junija 2024.

Zbornik bo objavljen po konferenci v elektronski obliki (PDF) na spletnih straneh ESERO Slovenija ([www.esero.si](http://www.esero.si)).

**Kriteriji za prispevke:**

Strokovni članekmora vključevati:

1. **ime, priimek** in **organizacijo** avtorja
2. **povzetek** z jedrnato **predstavitvijo samostojnega, prvič predstavljenega prispevka** (od 1000 do 1500 znakov),
3. **opis učne** **aktivnosti**, ki vključuje:

* opis uporabe **vesolja kot konteksta**,
* opis dejanske **izvedbe in preizkusa v učnem procesu**,
* opis **uporabe gradiv**, pripravljenih s strani **mednarodne mreže ESERO in Evropske vesoljske agencije (ESA)** in **prilagoditev teh gradiv** potrebam izvedene aktivnosti,
* vključuje opis, kako je bila **aktivnost povezana z rednim programom oziroma učnim načrtom**.

**Navodila za predstavitev prispevka v predavalnici**

Predstavitev prispevka v predavalnici je v dolžini 30 minut, kjer je zadnjih 10 minut predvidenih za vprašanja in diskusijo.

Predavalnice bodo sodobno digitalno opremljene. Način predstavitve si avtor izbere sam.

**Navodila za predstavitev prispevka v obliki delavnice na prostem**

Delavnice so v dolžini 45 minut in potekajo na prostem.

Avtor sam poskrbi za pripomočke, ki jih potrebuje za izvedbo.

**Navodilo za pripravo strokovnega članka**

Besedilo strokovnega članka mora biti strokovno pripravljeno, kvalitetno sestavljeno in bralcu razumljivo. Za zgradbo prispevka za objavo uporabite vzorec v nadaljevanju teh navodil. Ne sme vsebovati neopredeljenih kratic ali virov.

Dolžina strokovnega članka naj obsega med 10.000 in 15.000 znakov s presledki, skupaj s povzetkom.

V članku so za boljšo razumljivost dobrodošle tudi slike (kamor sodijo slike, skice, fotografije, diagrami - grafikoni) in preglednice.

Obvezna je tudi oddaja podpisane **izjave o avtorstvu** (obrazec spodaj).

Strokovne članke pošljite na [esero@csod.si](mailto:esero@csod.si)

Obvezno je **poenoteno oblikovanje prispevka**:

* Prispevek pošljete v formatu .docx (Wordova datoteka),
* slog pisave: Calibri,
* velikost znakov v besedilu in naslovih: 11,
* razmik med vrsticami: enojen, odstavki so brez razmikov, loči naj jih prazna vrstica,
* naslovi poglavij in podpoglavij:

|  |  |
| --- | --- |
| **1 POGLAVJE** | velike tiskane črke, krepka pisava |
| 1.1 PODPOGLAVJE | velike tiskane črke |
| **1.1.1 Podpoglavje** | male tiskane črke, krepka pisava |
| 1.1.1.1 Podpoglavje | male tiskane črke |

Poglavja številčimo z arabskimi številkami, hierarhične ravni ločimo s sestavljenimi številkami z vmesno piko in brez pike na koncu sestavljene številke. Naslovi in številčenja naslovov naj bodo, tako kot ostalo besedilo, oblikovani v navadnem slogu in ne kot naslovi (Naslov 1, Naslov 2 …).

* naslove preglednic pišemo nad preglednico, naslove slik pišemo pod sliko,
* slike in preglednice številčimo: slike posebej, preglednice posebej,
* slike, preglednice in njihove naslove postavimo na sredino strani,
* za besedilo naslovov preglednic, slik in sprotnih opomb uporabljamo velikost pisave 9.

Največja velikost datoteke celotnega prispevka (z vključenimi fotografijami) je 3 MB.

**Vzorec zgradbe strokovnega članka za objavo v zborniku (ki ga lahko uporabite tudi kot predlogo):**

**NASLOV PRISPEVKA**

Ime in priimek avtorja, Ime organizacije oz. zavoda

**POVZETEK**

Dolžina povzetka naj bo od 1.000 do 1.500 znakov s presledki. Opisuje naj ključne vsebine prispevka. V povzetku povzemite celotno vsebino od uvoda do zaključka. Vsebovati mora problematiko, idejo, namen, cilje, način reševanja ter bistvene ugotovitve in sklepe.

**Ključne besede:** ključne besede ali besedne zveze, vezane na temo, zapisane v slovenskem jeziku po abecednem vrstnem redu (5–7 besed ali besednih zvez).

**1 UVOD**

Uvod naj opiše glavni problem, namen in cilje v prispevku razdelane tematike ali dejavnosti.

**2 OSREDNJI DEL BESEDILA**

V osrednjem delu naj se avtor omeji na natančen opis tematike ali preizkusa dejavnosti v praksi. Poudarek naj bo na uporabljenem didaktičnem pristopu učenja z vesoljem in uporabi ESERO/ESA gradiv, predvsem konkretna prilagoditev pristopa in gradiv potrebam učne aktivnosti ter povezanost z rednim programom oziroma učnim načrtom.

Besedilo v osrednjem delu oblikujte v ustrezno dolga in vsebinsko zaključena podpoglavja.

Vključite bistvene vire. Trditve in ugotovitve podkrepite s sklicevanjem na vire ali lastna dognanja.

SLIKA

Slika 1: naslov slike, navedba vira …

Uporaba slik, fotografij in preglednic lahko bistveno prispeva k jedrnatosti, razumljivosti in zanimivosti članka. Zgradba preglednic in diagramov naj bo preprosta in pregledna. Za prikaz podatkov je bolj priporočljivo uporabiti slike (diagrame) kot preglednice. Slike in preglednice morajo besedilo dopolnjevati, zato se v članku nanje sklicujte in jih opišite.

Preglednica 1: naslov preglednice, navedba vira …

|  |  |  |
| --- | --- | --- |
| preglednica |  |  |
|  |  |  |
|  |  |  |

Pri podatkih, trditvah in ugotovitvah, ki niso neposreden rezultat vašega dela, navedite vire – tudi v seznamu uporabljene literature in virov na koncu članka. S tem ustrezno poudarite trditve in ugotovitve, hkrati pa bralca usmerjate na dodatno literaturo. Upoštevajte avtorske pravice objavljenih del (npr. pri slikah, fotografijah …).

V primeru uporabe umetne inteligence za oblikovanje slik ali delov besedila posebej navedite, katero orodje ste za ta namen uporabili.

**3 ZAKLJUČEK**

V zaključku jedrnato navedite bistvene ugotovitve, prednosti in pomanjkljivosti predlaganih rešitev ali ugotovitev, omejitve, odprte probleme ter predloge za prihodnje strokovno in raziskovalno delo. Zaključek naj ne bo povzetek članka.

**4 VIRI IN LITERATURA**

Skrbno izberite literaturo, ki jo boste uporabili.

Vsi v besedilu navedeni viri morajo biti v seznamu Virov in literature in obratno – vse, kar bo zapisano v seznamu Virov in literature mora biti označeno tudi v tistem delu besedila, kjer je posamezen vir uporabljen.

Vire navajajte v skladu s standardom American Psychological Association (APA). Pomagate si lahko tudi s prispevkom na spletni strani Pedagoške fakultete Univerze v Ljubljani:

Grčar, A. (10. 1. 2023). Citiranje in navajanje virov po 7. verziji APA standardov. Univerza v Ljubljani Pedagoška fakulteta. <http://vodici.pef.uni-lj.si/subjects/guide.php?subject=apa7>

Izjava o avtorstvu

**IZJAVA**

Ime in priimek: \_\_\_\_\_\_\_\_\_\_\_ izjavljam, da sem avtor

prispevka z naslovom: \_\_ \_\_\_ \_ \_\_\_\_ , ki bo

prvič predstavljen na 1. nacionalni konferenci Učenje z vesoljem v obliki:

1. delavnice na prostem 45 minut
2. predstavitve v predavalnici 30 minut

S svojim podpisom potrjujem, da ne kršim Zakona o avtorskih in sorodnih pravicah.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ Podpis: